Source: https://eur-lex.europa.eu/legal-content/RO/TXT/HTML/?uri=OJ:L:2017:171:FULL&from=SK
Timestamp: 2020-04-03 23:53:42+00:00
Document Index: 19788426

Matched Legal Cases: ['articolul 11', 'articolul 11', 'articolul 6', 'articolul 13', 'Articolul 6', 'articolul 13', 'articolul 11', 'articolul 11', 'articolul 6', 'articolul 13', 'Articolul 6', 'articolul 13', 'articolul 11', 'articolul 2']

Jurnalul Oficial L 171/2017
Regulamentul delegat (UE) 2017/1180 al Comisiei din 24 februarie 2017 de modificare a Regulamentului delegat (UE) 2017/118 de instituire a unor măsuri de conservare în domeniul pescuitului pentru protecția mediului marin în Marea Nordului
Regulamentul delegat (UE) 2017/1181 al Comisiei din 2 martie 2017 de modificare a Regulamentului delegat (UE) 2017/117 de stabilire a unor măsuri de conservare în domeniul pescuitului pentru protecția mediului marin în Marea Baltică și de abrogare a Regulamentului delegat (UE) 2015/1778
Regulamentul delegat (UE) 2017/1182 al Comisiei din 20 aprilie 2017 de completare a normelor de aplicare a Regulamentului (UE) nr. 1308/2013 al Parlamentului European și al Consiliului în ceea ce privește grilele utilizate în Uniune pentru clasificarea carcaselor de bovine, porcine și ovine și în ceea ce privește raportarea prețurilor de piață ale anumitor categorii de carcase și animale vii
Regulamentul delegat (UE) 2017/1183 al Comisiei din 20 aprilie 2017 de completare a Regulamentelor (UE) nr. 1307/2013 și (UE) nr. 1308/2013 ale Parlamentului European și ale Consiliului în ceea ce privește notificările către Comisie de informații și documente ( 1 )
Regulamentul de punere în aplicare (UE) 2017/1184 al Comisiei din 20 aprilie 2017 de stabilire a normelor de aplicare a Regulamentului (UE) nr. 1308/2013 al Parlamentului European și al Consiliului în ceea ce privește grilele utilizate în Uniune pentru clasificarea carcaselor de bovine, porcine și ovine și în ceea ce privește raportarea prețurilor de piață ale anumitor categorii de carcase și animale vii
Regulamentul de punere în aplicare (UE) 2017/1185 al Comisiei din 20 aprilie 2017 de stabilire a normelor de aplicare a Regulamentelor (UE) nr. 1307/2013 și (UE) nr. 1308/2013 ale Parlamentului European și ale Consiliului în ceea ce privește notificările către Comisie ale informațiilor și documentelor, precum și de modificare și abrogare a mai multor regulamente ale Comisiei ( 1 )
Regulamentul de punere în aplicare (UE) 2017/1186 al Comisiei din 3 iulie 2017 de retragere a autorizației acordate pentru substanța activă insectifug după miros de origine animală sau vegetală/ulei brut de tal în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, precum și de modificare Regulamentului de punere în aplicare (UE) nr. 540/2011 al Comisiei ( 1 )
Regulamentul de punere în aplicare (UE) 2017/1187 al Comisiei din 3 iulie 2017 de instituire a unei taxe compensatorii definitive pentru importurile de anumite tipuri de hârtie cretată de calitate superioară originară din Republica Populară Chineză în urma unei reexaminări efectuate în perspectiva expirării măsurilor în temeiul articolului 18 din Regulamentul (UE) 2016/1037 al Parlamentului European și al Consiliului
Regulamentul de punere în aplicare (UE) 2017/1188 al Comisiei din 3 iulie 2017 de instituire a unei taxe antidumping definitive asupra importurilor de anumite tipuri de hârtie cretată de calitate superioară originară din Republica Populară Chineză în urma unei reexaminări efectuate în perspectiva expirării măsurilor în temeiul articolului 11 alineatul (2) din Regulamentul (UE) 2016/1036 al Parlamentului European și al Consiliului
Decizia nr. 1/2017 a Comitetului mixt pentru agricultură din 22 iunie 2017 privind modificarea anexei 12 la Acordul dintre Comunitatea Europeană și Confederația Elvețiană privind schimburile comerciale cu produse agricole [2017/1189]
REGULAMENTUL DELEGAT (UE) 2017/1180 AL COMISIEI
din 24 februarie 2017
de modificare a Regulamentului delegat (UE) 2017/118 de instituire a unor măsuri de conservare în domeniul pescuitului pentru protecția mediului marin în Marea Nordului
având în vedere Regulamentul (UE) nr. 1380/2013 al Parlamentului European și al Consiliului din 11 decembrie 2013 privind politica comună în domeniul pescuitului, de modificare a Regulamentelor (CE) nr. 1954/2003 și (CE) nr. 1224/2009 ale Consiliului și de abrogare a Regulamentelor (CE) nr. 2371/2002 și (CE) nr. 639/2004 ale Consiliului și a Deciziei 2004/585/CE a Consiliului (1), în special articolul 11,
În conformitate cu articolul 11 din Regulamentul (UE) nr. 1380/2013, statele membre sunt împuternicite să adopte măsuri de conservare în domeniul pescuitului care sunt aplicabile în apele lor și necesare în scopul respectării obligațiilor care le revin în temeiul legislației Uniunii privind protecția mediului, incluzând articolul 6 din Directiva 92/43/CEE a Consiliului (2) și articolul 13 alineatul (4) din Directiva 2008/56/CE a Parlamentului European și a Consiliului (3).
Articolul 6 din Directiva 92/43/CEE prevede că statele membre trebuie să stabilească, pentru ariile speciale de conservare, măsurile de conservare necesare care răspund cerințelor ecologice ale acelor tipuri de habitate naturale și specii prezente pe teritoriul siturilor enumerate în anexele la directiva menționată. De asemenea, în conformitate cu același articol, statele membre trebuie să ia măsurile necesare pentru a evita, pe teritoriul ariilor speciale de conservare, deteriorarea habitatelor naturale și a habitatelor speciilor, precum și perturbarea semnificativă a speciilor pentru care au fost desemnate respectivele arii.
În conformitate cu articolul 13 alineatul (4) din Directiva 2008/56/CE, statele membre trebuie să adopte programe de măsuri, inclusiv măsuri de protecție spațială, care să contribuie la crearea de rețele coerente și reprezentative de zone marine protejate și să acopere în mod adecvat diversitatea ecosistemelor componente, ca de exemplu arii speciale de conservare în sensul Directivei privind habitatele, zone speciale de protecție în sensul Directivei privind păsările (4) și zone marine protejate, astfel cum au fost convenite de Comunitate sau de statele membre interesate în cadrul acordurilor internaționale sau regionale la care acestea sunt părți.
În cazul în care un stat membru consideră că este necesar să se adopte măsuri în scopul respectării obligațiilor care îi revin în temeiul legislației Uniunii privind protecția mediului, iar alte state membre au un interes de gestionare direct în activitatea de pescuit care urmează să fie afectată de astfel de măsuri, Comisia, este împuternicită să adopte aceste măsuri prin intermediul unor acte delegate, în urma unei recomandări comune prezentate de statele membre interesate.
La 5 septembrie 2016, Comisia a adoptat Regulamentul delegat (UE) 2017/118 (5) de instituire a unor măsuri de conservare în domeniul pescuitului pentru protecția mediului marin în anumite zone din Marea Nordului.
În conformitate cu articolul 11 alineatul (3) din Regulamentul (UE) nr. 1380/2013, Danemarca, în calitatea sa de stat membru inițiator, a pus la dispoziția Comisiei și a statelor membre cu interes de gestionare direct informații relevante în legătură cu măsurile necesare suplimentare, inclusiv motivele, dovezile științifice pe care se bazează și detaliile privind punerea în aplicare în practică și asigurarea respectării măsurilor.
La 16 noiembrie 2016, după consultarea Consiliului consultativ pentru Marea Nordului, Danemarca, Germania și Suedia au înaintat Comisiei o recomandare comună pentru măsuri de conservare în domeniul pescuitului pentru a proteja structurile de recif din patru situri Natura 2000 suplimentare daneze din Kattegat. Măsurile menționate includ interzicerea activităților de pescuit cu unelte mobile de pescuit de fund în zonele cu recife (habitat de tip 1170) și interzicerea tuturor activităților de pescuit în zonele cu recife emițătoare de gaze (habitat de tip 1180).
Activitățile de pescuit pe fundul mării cu unelte mobile de pescuit de fund au un impact negativ asupra habitatelor de recif, deoarece astfel de activități afectează atât structurile de recif, cât și biodiversitatea din recife. Prin urmare, interdicția de a pescui cu astfel de unelte în zonele de recif relevante daneze, așa cum este prevăzută în recomandarea comună, ar trebui inclusă în Regulamentul delegat (UE) 2017/118. Recifele emițătoare de gaze sunt structuri deosebit de fragile și orice impact fizic constituie o amenințare pentru starea lor de conservare. În consecință, interzicerea tuturor activităților de pescuit în zona relevantă cu recife emițătoare de gaze, așa cum este prevăzută în recomandarea comună, ar trebui inclusă și în regulamentul menționat.
Comitetul științific, tehnic și economic pentru pescuit [denumit în continuare „CSTEP” (6)] afirmă, în avizul său științific din 6 decembrie 2016, că obiectivele de conservare propuse din zonele speciale de conservare menționate în recomandarea comună nu pot fi atinse pe deplin fără măsuri adecvate de prevenire a activităților de pescuit în zonele respective.
CSTEP a identificat anumite probleme în ceea ce privește controlul și executarea măsurilor de conservare în cadrul siturilor respective. Statele membre trebuie să adopte măsuri adecvate, să aloce resurse corespunzătoare și să creeze structurile necesare pentru asigurarea controlului, inspectării și executării activităților desfășurate în sfera politicii comune în domeniul pescuitului (PCP). Aceste măsuri pot include, spre exemplu, cerința ca toate navele vizate să transmită pozițiile lor VMS mai frecvent sau cerința de a identifica zonele cu risc ridicat în cadrul sistemului de control național bazat pe gestionarea riscurilor, pentru a răspunde preocupărilor CSTEP.
Danemarca a furnizat informații detaliate cu privire la măsurile care asigură monitorizarea și controlul, ținând seama de nivelul actual de activitate de pescuit în aceste zone. Aceste măsuri de control presupun inspecții ale activităților de pescuit în larg și monitorizarea permanentă de către centrul de monitorizare a pescuitului din Danemarca prin intermediul sistemului de gestionare bazat pe riscuri. Sistemul de identificare automată este, de asemenea, folosit pentru a completa datele VMS.
Este important să se asigure evaluarea măsurilor introduse de prezentul regulament, în special în ceea ce privește controlul respectării interdicțiilor de pescuit. Prin urmare, Danemarca ar trebui să efectueze o evaluare suplimentară în vederea asigurării respectării interdicțiilor de pescuit, cel târziu la 18 luni de la intrarea în vigoare a prezentului regulament.
Regulamentul delegat (UE) 2017/118 ar trebui modificat în consecință.
Măsurile de conservare în domeniul pescuitului stabilite de prezentul regulament nu aduc atingere niciunor alte măsuri de gestionare existente sau viitoare care vizează conservarea siturilor în cauză, incluzând măsurile de conservare în domeniul pescuitului,
Modificarea Regulamentului delegat (UE) 2017/118
Regulamentul delegat (UE) 2017/118 se modifică după cum urmează:
(1) Până la 30 iunie 2017, statele membre în cauză evaluează punerea în aplicare a măsurilor stabilite la articolele 3 și 4 în:
zonele 1(1), 1(2) și 1(3), astfel cum sunt definite în anexa I; și
zonele 2(1)-2(2), astfel cum sunt definite în anexa II.
(2) Până la 31 iulie 2017, statele membre în cauză prezintă Comisiei un raport de sinteză privind evaluarea la care se face referire la alineatul (1).
(3) Până la 31 octombrie 2018, statele membre în cauză evaluează punerea în aplicare a măsurilor stabilite la articolele 3 și 4 în:
zonele 1(4)-1(7), astfel cum sunt definite în anexa I; și
zonele 2(22), 2(23) și 2(24), astfel cum sunt definite în anexa II.
(4) Până la 30 noiembrie 2018, statele membre în cauză prezintă Comisiei un (raport de sinteză privind evaluarea la care se face referire la alineatul (3).”
Anexa I se înlocuiește cu textul din anexa I la prezentul regulament.
Anexa II se înlocuiește cu textul din anexa II la prezentul regulament.
Anexa III se înlocuiește cu textul din anexa III la prezentul regulament.
Adoptat la Bruxelles, 24 februarie 2017.
(2) Directiva 92/43/CEE a Consiliului din 21 mai 1992 privind conservarea habitatelor naturale și a speciilor de faună și floră sălbatică (JO L 206, 22.7.1992, p. 7).
(3) Directiva 2008/56/CE a Parlamentului European și a Consiliului din 17 iunie 2008 de instituire a unui cadru de acțiune comunitară în domeniul politicii privind mediul marin (Directiva-cadru Strategia pentru mediul marin) (JO L 164, 25.6.2008, p. 19).
(4) Directiva 2009/147/CE a Parlamentului European și a Consiliului din 30 noiembrie 2009 privind conservarea păsărilor sălbatice (JO L 20, 26.1.2010, p. 7).
(5) Regulamentul delegat (UE) 2017/118 al Comisiei din 5 septembrie 2016 de instituire a unor măsuri de conservare în domeniul pescuitului pentru protecția mediului marin în Marea Nordului (JO L 19, 25.1.2017, p. 10).
Coordonatele zonelor 1
Zona 1(1): Habitat nr. 166, sit Natura 2000 nr. 191, (codul UE: DK00VA248) Herthas Flak
Zona 1(2): Habitat nr. 168, sit Natura 2000 nr. 192, (codul UE: DK00VA249) Læsø Trindel & Tønneberg Banke
Zona 1(3): Habitat nr. 167, sit Natura 2000 nr. 207, (codul UE: DK00VA299) Lysegrund
Zona 1(4): Habitat nr. 169, sit Natura 2000 nr. 193, (codul UE: DK00VA250) Store Middelgrund
Zona 1(5): Habitat nr. 204, sit Natura 2000 nr. 204, (codul UE: DK00VA303) Schultz og Hastens Grund samt Briseis Flak
Zona 1(6): Habitat nr. 09, sit Natura 2000 nr. 09, (codul UE: DK00FX010) Strandenge på Læsø og havet syd herfor
Zona 1(7): Habitat nr. 20, sit Natura 2000 nr. 20, (codul UE: DK00FX257) Havet omkring Nordre Rønner
Coordonatele zonelor 2
Zona 2(1): Habitat nr. 166, sit Natura 2000 nr. 191, (codul UE: DK00VA248) zona cu recife emițătoare de gaze Herthas Flak
Zona 2(2): Habitat nr. 168, sit Natura 2000 nr. 192, (codul UE: DK00VA249) zona cu recife emițătoare de gaze Læsø Trindel & Tønneberg Banke
Zona 2(9): BRATTEN 7A
Zona 2(10): BRATTEN 7B
Zona 2(15): BRATTEN 9 A
Zona 2(16): BRATTEN 9 B
Zona 2(22): Habitat nr. 169, sit Natura 2000 nr. 193, (codul UE: DK00VA250) zona cu recife emițătoare de gaze Store Middelgrund
Zona 2(23): Habitat nr. 09, sit Natura 2000 nr. 09, (codul UE: DK00FX010) zona cu recife emițătoare de gaze Strandenge på Læsø og havet syd herfor
Zona 2(24): Habitat nr. 20, sit Natura 2000 nr. 20, (codul UE: DK00FX257) zona cu recife emițătoare de gaze Havet omkring Nordre Rønner
Coordonatele zonei marine protejate Bratten
REGULAMENTUL DELEGAT (UE) 2017/1181 AL COMISIEI
din 2 martie 2017
de modificare a Regulamentului delegat (UE) 2017/117 de stabilire a unor măsuri de conservare în domeniul pescuitului pentru protecția mediului marin în Marea Baltică și de abrogare a Regulamentului delegat (UE) 2015/1778
având în vedere Regulamentul (UE) nr. 1380/2013 al Parlamentului European și al Consiliului din 11 decembrie 2013 privind politica comună în domeniul pescuitului, de modificare a Regulamentelor (CE) nr. 1954/2003 și (CE) nr. 1224/2009 ale Consiliului și de abrogare a Regulamentelor (CE) nr. 2371/2002 și (CE) nr. 639/2004 ale Consiliului și a Deciziei 2004/585/CE a Consiliului (1), în special articolul 11 alineatul (2),
În temeiul articolului 11 din Regulamentul (UE) nr. 1380/2013, statele membre sunt împuternicite să adopte măsuri de conservare în domeniul pescuitului care sunt aplicabile în apele lor și necesare în scopul respectării obligațiilor care le revin în temeiul legislației Uniunii în domeniul mediului, inclusiv articolul 6 din Directiva 92/43/CEE a Consiliului (2) și articolul 13 alineatul (4) din Directiva 2008/56/CE a Parlamentului European și a Consiliului (3).
Articolul 6 din Directiva 92/43/CEE prevede că statele membre trebuie să stabilească, pentru ariile speciale de conservare, măsurile de conservare necesare în conformitate cu necesitățile ecologice ale tipurilor de habitate naturale și ale speciilor prezente pe teritoriul siturilor enumerate în anexele la directiva respectivă. De asemenea, în conformitate cu același articol, statele membre trebuie să ia măsurile necesare pentru a evita, pe teritoriul ariilor speciale de conservare, deteriorarea habitatelor naturale și a habitatelor speciilor, precum și perturbarea semnificativă a speciilor pentru care au fost desemnate respectivele arii.
În conformitate cu articolul 13 alineatul (4) din Directiva 2008/56/CE, statele membre trebuie să adopte programe de măsuri, inclusiv măsuri de protecție spațială, care să contribuie la rețele coerente și reprezentative de zone marine protejate, cuprinzând în mod adecvat diversitatea ecosistemelor componente, ca de exemplu arii speciale de conservare în sensul Directivei privind habitatele, arii speciale de protecție în sensul Directivei privind păsările (4) și zone marine protejate, astfel cum au fost convenite de Comunitate sau de statele membre interesate în cadrul acordurilor internaționale sau regionale la care acestea sunt părți.
Atunci când un stat membru consideră că trebuie adoptate unele măsuri în scopul respectării obligațiilor care îi revin în temeiul legislației Uniunii în domeniul mediului, iar alte state membre au un interes direct în gestionarea pescuitului care ar urma să fie afectat de aceste măsuri, Comisia are competența de a adopta astfel de măsuri prin intermediul unor acte delegate, în urma unei recomandări comune depuse de statele membre interesate.
La 5 septembrie 2016, Comisia a adoptat Regulamentul delegat (UE) 2017/117 (5) de stabilire a unor măsuri de conservare în domeniul pescuitului pentru protecția mediului marin în Marea Baltică și de abrogare a Regulamentului delegat (UE) 2015/1778 al Comisiei (6).
În conformitate cu articolul 11 alineatul (3) din Regulamentul (UE) nr. 1380/2013, Danemarca a furnizat Comisiei și statelor membre care au un interes direct de gestionare a informațiilor relevante în legătură cu anumite măsuri suplimentare necesare, inclusiv motivele, dovezile științifice pe care se bazează și detaliile privind punerea în aplicare în practică și asigurarea respectării lor.
La 30 noiembrie 2016, Danemarca, Suedia, Germania și Polonia au înaintat Comisiei o recomandare comună pentru măsuri de conservare în domeniul pescuitului destinate protecției structurilor de recif din trei situri Natura 2000 daneze suplimentare din Marea Baltică. Această recomandare a fost depusă după consultarea Consiliului consultativ pentru Marea Baltică.
Măsurile recomandate includ interdicția activităților de pescuit cu unelte mobile de pescuit de fund în zonele cu recife (habitat de tip 1170) și în zonele-tampon din jur.
Activitățile de pescuit de fund cu unelte mobile de pescuit de fund au un impact negativ asupra habitatelor recifelor deoarece astfel de activități afectează atât structurile de recif, cât și biodiversitatea care caracterizează recifele. Prin urmare, interdicția de a pescui cu astfel de unelte în zonele de recif relevante daneze, astfel cum este prevăzută în recomandarea comună, ar trebui inclusă în Regulamentul delegat (UE) 2017/117.
În avizul său științific din 6 decembrie 2016, Comitetul științific, tehnic și economic pentru pescuit (CSTEP) (7) afirmă că obiectivele propuse de conservare din ariile speciale menționate în recomandarea comună nu pot fi atinse pe deplin în lipsa unor măsuri adecvate de împiedicare a activității de pescuit în ariile respective.
CSTEP a constatat anumite probleme în ceea ce privește controlul și asigurarea respectării măsurilor de conservare în siturile vizate. Statele membre trebuie să adopte măsuri adecvate, să aloce resurse corespunzătoare și să creeze structurile necesare pentru asigurarea controlului, inspectării și executării activităților desfășurate în sfera politicii comune în domeniul pescuitului (PCP). Aceste măsuri pot include, de exemplu, cerința ca toate navele vizate să transmită pozițiile lor VMS mai frecvent sau cerința de a identifica zonele cu risc ridicat în cadrul sistemului național de control bazat pe gestionarea riscurilor, pentru a răspunde la preocupările CSTEP.
Danemarca a furnizat informații detaliate cu privire la măsurile care asigură monitorizarea și controlul, ținând seama de nivelul actual al activității de pescuit din aceste zone. Aceste măsuri de control includ inspecții ale activităților de pescuit maritim și monitorizarea permanentă de către Centrul Danez de Monitorizare a Activităților de Pescuit prin sistemul bazat pe gestionarea riscurilor. Se utilizează și sistemul automat de identificare pentru a se completa datele VMS.
Este important să se asigure evaluarea măsurilor introduse prin prezentul regulament, în special în ceea ce privește controlul respectării interdicțiilor de pescuit. Prin urmare, Danemarca ar trebui să realizeze o evaluare suplimentară după cel mult 18 luni de la intrarea în vigoare a prezentului regulament, în scopul de a asigura respectarea interdicțiilor de pescuit.
Regulamentul delegat (UE) 2017/117 ar trebui modificat în consecință.
Modificarea Regulamentului delegat (UE) 2017/117
Regulamentul delegat (UE) 2017/117 se modifică după cum urmează:
La articolul 2, litera (c) se elimină.
(1) Până la 30 iunie 2017, Danemarca, Germania și Suedia evaluează punerea în aplicare a măsurilor stabilite la articolele 3 și 4 în zonele 1-7 astfel cum sunt definite în anexă.
(2) Până la 31 iulie 2017, Danemarca, Germania și Suedia înaintează Comisiei un raport de sinteză al evaluării menționate la alineatul (1).
(3) Până la 31 octombrie 2018, Danemarca, Suedia, Germania și Polonia evaluează punerea în aplicare a măsurilor stabilite la articolele 3 și 4 în zonele 8, 9 și 10 astfel cum sunt definite în anexă.
(4) Până la 30 noiembrie 2018, Danemarca, Suedia, Germania și Polonia înaintează Comisiei un raport de sinteză al evaluării menționate la alineatul (3).”
Anexa se înlocuiește cu textul din anexa la prezentul regulament.
Adoptat la Bruxelles, 2 martie 2017.
(3) Directiva 2008/56/CE a Parlamentului European și a Consiliului din 17 iunie 2008 de instituire a unui cadru de acțiune comunitară în domeniul politicii privind mediul marin (Directiva-cadru „Strategia pentru mediul marin”) (JO L 164, 25.6.2008, p. 19).
(5) Regulamentul delegat (UE) 2017/117 al Comisiei din 5 septembrie 2016 de stabilire a unor măsuri de conservare în domeniul pescuitului pentru protecția mediului marin în Marea Baltică și de abrogare a Regulamentului delegat (UE) 2015/1778 (JO L 19, 25.1.2017, p. 1).
(6) Regulamentul delegat (UE) 2015/1778 al Comisiei din 25 iunie 2015 de stabilire a unor măsuri de conservare în domeniul pescuitului pentru a proteja zonele de recif din apele aflate sub suveranitatea Danemarcei din Marea Baltică și Kattegat (JO L 259, 6.10.2015, p. 5).
(7) 2016-12_STECF 16-24 – JR for Natura 2000 sites under CFP art.11_JRCxxx.pdf
Zone restricționate: coordonatele zonelor de protecție a recifelor stâncoase
Zona 1: Habitatul nr. 205, site-ul Natura 2000 nr. 205, (codul UE: DK00VA304) Munkegrund
Zona 2: Habitatul nr. 174, site-ul Natura 2000 nr. 198, (codul UE: DK00VA255) Hatterbarn
Zona 3: Habitatul nr. 172, site-ul Natura 2000 nr. 196, (codul UE: DK00VA253) Ryggen
Zona 4: Habitatul nr. 175, site-ul Natura 2000 nr. 199, (codul UE: DK00VA256) Broen
Zona 5: Habitatul nr. 210, site-ul Natura 2000 nr. 189, (codul UE: DK007X079) Ertholmene
Zona 6: Habitatul nr. 209, site-ul Natura 2000 nr. 209, (codul UE: DK00VA308) Davids Banke
Zona 7: Habitatul nr. 212, site-ul Natura 2000 nr. 212, (codul UE: DK00VA310) Bakkebrædt & Bakkegrund
Zona 8: Habitatul nr. 261, site-ul Natura 2000 nr. 252, (codul UE: DK00VA261) Adler Grund og Rønne Banke
Zona 9: Habitatul nr. 100, site-ul Natura 2000 nr. 116, (codul UE: DK008X190) Centrale Storebælt og Vresen
Zona 10: Habitatul nr. 173, site-ul Natura 2000 nr. 197, (codul UE: DK00VA254) Flensborg Fjord, Bredgrund og farvandet omkring Als
54°51.836′
9°53.012′
54°51.504′
9°52.282′
54°51.685′
9°51.909′